**LĒMUMS**

Liepājā

|  |  |
| --- | --- |
| 2022.gada 10.novembrī | Nr.390/15  (prot. Nr.15, 4.§) |

Par projektu "Vides pieejamības uzlabošana

Dienas centrā personām ar garīgās attīstības

traucējumiem T.Breikša ielā 16/20, Liepājā"

Pamatojoties uz likuma "Par pašvaldībām" 14.panta otrās daļas 1. un 6.punktu, 15.panta pirmās daļas 7.punktu, Ministru kabineta 2022.gada 20.septembra noteikumiem Nr.582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas pasākuma "Valsts un pašvaldību ēku vides pieejamības nodrošināšanas pasākumi" īstenošanas noteikumi"", Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas pašvaldības rīcības un investīciju plāna projektu Nr.JPr\_55 "Sociālo pakalpojumu sniedzēju infrastruktūras vides pieejamības pilnveide", izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11) un pastāvīgās Finanšu komitejas 2022.gada 3.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Atbalstīt projekta "Vides pieejamības uzlabošana Dienas centrā personām ar garīgās attīstības traucējumiem T.Breikša ielā 16/20, Liepājā" (turpmāk - Projekts) sagatavošanu un iesniegšanu finansējuma saņemšanai Eiropas Savienības Atveseļošanas un noturības mehānisma (turpmāk - Atveseļošanas fonds) plāna 3.komponentes "Nevienlīdzības mazināšana" 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas pasākuma "Valsts un pašvaldību ēku vides pieejamības nodrošināšanas pasākumi" ietvaros.

2. Apstiprināt Projekta kopējās attiecināmās izmaksas134 310,00 EUR (viens simts trīsdesmit četri tūkstoši trīs simti desmit *euro*) apmērā, no kurām:

2.1. Atveseļošanās fonda finansējums (82,64%) - 111 000,00 EUR;

2.2. Liepājas valstspilsētas pašvaldības līdzfinansējums (17,36%) - 23 310,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 23 310,00 EUR (divdesmit trīs tūkstoši trīs simti desmit *euro*) apmērā 2023.gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 77 700,00 EUR (septiņdesmit septiņi tūkstoši septiņi simti *euro*) apmērā 2023.gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, vienošanos ar Centrālo finanšu un līgumu aģentūru, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas pilsētas Domes Sociālajam dienestam, Liepājas valstspilsētas pašvaldības domes priekšsēdētājam | |